<classify> Akizungumza na waandishi wa habari mjini Kibaha Ofisa Utamaduni wa Halmashauri, Abdul Haufi alisema kuwa tamasha hilo linatarajiwa kufanyika kwenye viwanja vya Kibaha.Haufi alisema kuwa siku ya tamasha hilo zitafanyika shughuli mbalimbali za Utamaduni ikiwa ni pamoja na maonesho ya sanaa, utamaduni, uimbaji na muziki.Lengo la siku hiyo ni kuinua vipaji vya wasanii, kuonesha kazi za sanaa na burudani ambapo mgeni rasmi tunatarajia atakuwa mkuu wa mkoa wetu, alisema Haufi.Alisema kuwa wahusika ni vikundi vya ujasiriamali wa sanaa wakiwemo wachoraji, wafumaji, waigizaji wa sanaa na filamu,waimbaji wa muziki na michezo mbalimbali.Changamoto zinazovikabili vikundi vya sanaa kwenye Halmashauri ya Mji ni pamoja na ukosefu wa fedha hivyo kushindwa kufanya shughuli zao kwa muda wote hivyo husubiri nyakati za uchagauzi, alisema Haufi.Aidha alisema wamekuwa wakiwashauri wasanii kushiriki shughuli za uchumi muda wa kazi na inapofika jioni wafanye mazoezi ya sanaa ili kuvifanya viwe hai.Aliwataka wananchi kuvichangia vikundi vya sanaa kwani wamekuwa wakipenda burudani lakini wamekuwa wagumu kuunga mkono shughuli zao kwa fedha.  <topic>: MICHEZO 